**AGENȚIA JUDEȚEANĂ PENTRU OCUPAREA FORȚEI DE MUNCĂ BOTOȘANI**

**STADIUL IMPLEMENTĂRII STRATEGIEI NAȚIONALE PENTRU OCUPAREA FORȚEI DE MUNCĂ 2021-2027 LA NIVELUL JUDEȚULUI BOTOSANI**

**ÎN ANUL 2023**

**Obiectiv general SNOFM 2021-2027**

|  |
| --- |
| Creșterea ocupării de calitate, în condiții de sustenabilitate, astfel încât, până la sfârșitul anului 2027, rata de ocupare a populației 20-64 ani să fie de 75%.  Atingerea obiectivului general se va realiza prin măsuri de activare a persoanelor inactive apte de muncă, a șomerilor, în special a celor de lungă durată, a tinerilor, inclusiv NEETs, prin asigurarea unor tranziții rapide și de calitate în ocupare pentru tinerii absolvenți, prin dezvoltarea resurselor umane, prin stimularea culturii și a inițiativei antreprenoriale și prin stimularea creării de noi oportunități și locuri de muncă.  Totodată, vor fi implementate măsuri de creștere a calității ocupării, promovare a unei forțe de muncă competente, calificate și adaptabile, avându-se în vedere combaterea excluziunii sociale și promovarea dialogului social pentru a crește convergența și pentru a îmbunătăți reziliența, dar și pentru a reduce disparitățile la nivel teritorial.  Procesul de realizare a obiectivului general se va baza pe inovarea socială, respectiv idei, servicii și modele noi de servicii publice și private, inclusiv în cadrul oferit de parteneriate care să genereze soluții adaptate și să abordeze de o manieră cuprinzătoare complexitatea societală crescută a României contemporane. |

**Ținta generală**: ***Rata de ocupare a populației 20-64 ani de 75% la orizontul anului 2027***

**Obiective specifice SNOFM 2021-2027:**

|  |
| --- |
| ***1.*** *Integrarea durabilă pe piața muncii a forței de muncă disponibile*  ***2.*** *Creșterea gradului de valorificare a potențialului economic al tinerilor (inclusiv a tinerilor NEET)*  ***3.*** *Modernizarea și consolidarea instituțiilor pieței muncii în vederea creării unui mediu care să conducă la susținerea unei piețe a muncii flexibile, funcționale și reziliente*  ***4.*** *Consolidarea sistemului de formare profesională a adulților pentru o mai bună conectare la cerințele pieței muncii* |

**Potrivit Balanței Forței de Muncă publicată de Institutul Național de Statistică principalii indicatorii la nivelul județului Botoșani la data de 01.01.2023 sunt :**

* Resurse de muncă : 247.800 persoane
* Populația Ocupată civilă : 108.200 persoane
* Număr șomeri înregistrați : 3.400 persoane
* Populația activă civilă : 111.600 persoane
* Rata de ocupare : 43,7%

Pentru materializarea celor patru obiective specifice și a direcțiilor specifice de acțiune, Strategia propune un plan cadru multi-anual cu măsuri necesar a fi implementate în perioada 2021-2027.

În vederea eficientizării implementării, măsurile planificate sunt operaționalizate prin planuri anuale de acțiuni.

**În cazul agenției Județene pentru Ocuparea Forței de Muncă Botoșani :**

* **Programul de Ocupare la nivel Județean**
* **Planul de formare profesională.**

1. **Stadiul realizării Programului de Ocupare la data de 30.09.2023:**

|  |  |  |  |
| --- | --- | --- | --- |
| **Nr. crt.** | **Tip măsură/ Număr persoane ocupate** | **PLAN**  **2023** | **REALIZAT LA 30.09.2023** |
|  | **TOTAL persoane ocupate , din care:** | 4.300 | 3.044 |
| **1** | **Servicii de mediere a muncii** | 4.300 | 3.044 |
| **-** | pe locuri de munca pe perioadă nedeterminată | 4.000 | 2.623 |
| **-** | pe locuri de munca pe perioadă determinată | 300 | 421 |
| **2** | **Cursuri de formare profesională** | 120 | 115 |
| **3** | **Completarea veniturilor șomerilor care se încadrează înainte de expirarea indemnizației pentru șomaj** | 250 | 98 |
| **-** | 30% pentru șomerii care se încadrează înainte de expirarea perioadei de șomaj | **250** | **98** |
| **4** | **Prima de activare pentru șomerii neindemnizați** | **80** | **56** |
| **5** | **Acordarea de subvenții angajatorilor care încadrează în muncă șomeri peste 45 de ani sau șomeri unici susținători ai familiilor monoparentale, din care: (rd.5=rd.5a+rd 5b)** | **520** | **188** |
| **-** | șomeri peste 45 ani | 500 | 184 |
| **-** | șomeri unici susținători ai familiilor monoparentale | 20 | 4 |
| **6** | **Acordarea de subvenții angajatorilor care încadrează în muncă tineri NEET** | 350 | 95 |
| **7** | **Acordarea de subvenții angajatorilor care încadrează în muncă șomeri neindemnizați (SLD)** | 5 | 0 |
| **8** | **Acordarea de subvenții angajatorilor care încadrează în muncă persoane care mai au 5 ani până la pensie** | 35 | 7 |
| **9** | **Stimularea mobilității forței de muncă, total, din care: rd9 = rd (9.a +9.b+9.c)** | **126** | **68** |
| **-** | pentru încadrarea la o distanță mai mare de 15 km (prima de încadrare) | 100 | 62 |
| **-** | pentru încadrarea intr-o altă localitate la peste 50 km cu schimbarea domiciliului (prima de instalare) | 6 | 1 |
| **-** | prima de relocare | 20 | 5 |
| **10** | **Acordarea de subvenții angajatorilor care încadrează în muncă absolvenți de învățământ** | 30 | 36 |
| **11** | **Acordarea de primă de inserție absolvenților de învățământ** | 50 | 14 |
| **12** | **Acordarea de subvenții angajatorilor care încadrează în muncă persoane cu handicap** | 5 | 0 |

1. **Stadiul realizării Planului de formare la data de 30.09.2022:**

Pentru anul 2023 s-a estimat :

* organizarea unui număr total de 27 programe de formare profesională pentru 345 persoane aflate în căutarea unui loc de muncă;
* 3 programe de formare gratuite pentru 45 persoane aflate în detenție ;
* subvenționare unui număr total de 20 contracte de ucenicie ;
* 30 șomeri vor beneficia de servicii gratuite de evaluare și certificare a competențelor.

Referitor la formare profesională a persoanelor aflate în detenție s-a solicitat modificarea planului de formare prin redistribuirea numărului de programe de formare către persoanele aflate în căutarea unui loc de muncă motivat de faptul că Penitenciarul Botoșani va realiza activitățile de formare cu persoanele aflate în detenție din bugetul Proiectului CORRECTIONAL, finanțat din fonduri ale Mecanismului Financiar Norvegian 2014-2021, prin Programul de Justiție, administrat de Ministerul Justiției în calitate de Operator Program.

Având în vederea măsurile fiscal bugetare aprobate prin OUG 34/15.05.2023 care prevede și reducere cu 10% a cheltuielilor aprobate pentru anul 2023 la titlul “Bunuri și servicii” Planul de Formare Profesională a fost realizat din bugetul Proiectului ,,ICOPROF-BT-R Informare,consiliere,orientare profesionala-Centru de sprijin pentru cariera ta” proiect în care AJOFM Botoșani are calitatea de beneficiar și în baza protocoalelor de colaborare încheiate cu beneficiari de proiecte europene.

La data de 30.09.2023 situația realizării Planului de Formare profesională la nivelul AJOFM Botoșani  se prezintă astfel:

|  |  |  |  |
| --- | --- | --- | --- |
| Nr.crt. | Program de formare | Număr programe | Număr cursanți |
| 1 | Operator calculator electronic și rețele | 1 | 14 |
| 2 | Tehnician, normare, salarizare, organizare | 1 | 14 |
| 3 | Agent de securitate | 5 | 70 |
| 4 | Lucrător comercial | 8 | 149 |
| 5 | Lucrător în comerț | 1 | 21 |
| 6 | Infirmieră | 1 | 20 |
| 7 | Ospatar(Chelner)vânzător în unități de alimentație | 1 | 20 |
| 8 | Competențe digitale de utilizare a tehnologiei informației ca instrument de invăȚare și cunoaștere | 1 | 14 |
| 9 | Ajutor de bucătar | 1 | 27 |
| **TOTAL** | | **20** | **349** |

**Direcții de acțiune pentru perioada următoare :**

* Monitorizarea și implementarea Planului de Ocupare a Forței de muncă la nivel Județean
* Monitorizarea și implementarea Planului Județean de formare profesională la nivel județean
* Derularea companiei de informare și conștientizare a beneficiilor pe care le oferă AJOFM Botoșani prin acordarea serviciilor personalizate persoanelor care nu au un loc de muncă utilizând toate canalele de comunicare
* Finalizarea Obiectivului de investiții „Reparatii capitale casa Constantin Zamfirescu Botosani” în sediul căreia se vor desfășura activități de informare, consiliere și formare profesională .
* Implementarea și atingerea indicatorilor asumați prin proiectele cu finanțare europeană aflate în implementare :
* PROACCES4-Subvenționarea locurilor de muncă pentru șomeri prin care sunt subvenționate 262 locuri de muncă nou create pentru persoane peste 45 de ani,
* PRONEETs RMPD –Stimularea integrării absolvenților NEETs pe piața muncii prin care sunt subvenționate 83 locuri de muncă nou create pentru absolvenți
* Proiect ICOPROF-BT-R : Informare, consiliere,orientare profesională – Centru de sprijin pentru cariera ta – 420 persoane înscrise în grupul țintă din Zonele urbane maginalizate 1 și 2 din care 105 vor fi angajate și 210 vor urma un program de formare profesională
* ***Proiect eSPOR*** Relația SPO cu angajatorii – 4.000 șomeri care să beneficieze de servicii personalizate de medierea muncii, 1.757 chestionare completate de agenți economici care stau la baza elaborării celor două pognoze pe termen scurt și lung privind piața muncii la nivel local.

Atingerea obiectivelor prevăzute în Strategia Națională pentru Ocuparea Forței de Muncă 2021-207 se poate face doar prin mobilizarea tuturor factorilor relevanți pe piața muncii, iar consultările cu partenerii sociali şi societatea civilă trebuie să capete consistenţă în acest context, parteneriatul și dialogul social având un rol major cu accent pe digitalizare, modernizarea organizării muncii, promovarea educaţiei şi formării pe tot parcursul vieţii și creşterea ratei de ocupare.

Anexă la prezentul raport - Stadiul implementării Planului de actiuni pentru implementarea Strategiei Naționale pentru Ocuparea Forței de Muncă 2021-2027 la nivelul județului Botoșani în anul 2023.

**Director executiv ,**

Anca Apăvăloaie